
Vă propun spre lecturare un articol interesant, publicat pe Vatra Stră-Rumiînă în noiembrie 
2016, dar care nu și-a pierdut din actualitate, fiind practic vorba despre istoria ținuturilor 
estice ale Transilvaniei, din perioada getică. Articolul de faţă, este readus în atenţia 
românilor, cât și a maghiarilor pentru împrospătarea sau completarea cunoștințelor despre 


cele petrecute pe aceste meleaguri în epoci îndepărtate. 


Ideea a pornit de la declaraţia Vioricăi Crișan, arheolog la Miercurea Ciuc și apoi la Sfântu 
Gheorghe: Așa a fost destinul meu, pentru că iniţial eu nu am vrut să lucrez acolo, știam că 
este o zonă dificilă. La început mi saa sugerat să învăţ limba maghiară. Apoi mi s-a dat un 
traducător ca să înţeleg ce se discuta la ședințe și ca să mă deprind cu limba. Mi-a fost im- 
posibil. Din păcate, nu am fost în stare să am nicio apropiere de limba maghiară. 
Conducerea muzeului a înţeles asta și m-a lăsat liberă, să merg pe teren și să cercetez. Așa 
au început cei cinci ani în care am bătut la pas Harghita și Covasna și am luat fiecare loc cu 
vestigii la studiu. A fost șansa mea. În '90, după revoluţie, am devenit brusc invizibilă pentru 
colegii mei. Nu cred că există pedeapsă mai mare. Nu mi se răspundea la salut, nu era 
auzită părerea mea, brusc nu mai existam. Presa locală m-a umilit atunci când am îndrăznit 
să pun într-o expoziţie un «murus dacicus», împodobit cu arme getice. În cele din urmă, mi s- 
a sugerat că cel mai bine ar fi să ne întoarcem toţi de unde am venit. În mod ciudat, am 
observat că orice perioadă istorică de la paleolitic la modern îi interesa, însă cea getică de- 
venise tabu. Din păcate, acest lucru s-a confirmat mai târziu, când autorităţile au permis 


intrarea unui buldozer peste vestigiile uneia dintre cetăţile de la Jigodin... pentru a amplasa 


o antenă telefonică. Când am început să pun cap la cap diferitele studii arheologice, un prim 
șoc a fost numărul mare al descoperirilor. Strict pe estul Transilvaniei sunt 34 de cetăţi 


Getice! În toată Transilvania, cu siguranţă, sunt mai multe [...]”. 


Localizate pe înălțimi, adesea în mijlocul unor peisaje împădurite, sălbatice, vestigiile 
fortificațiilor ridicate de triburile getice în cele două secole dinaintea cuceririi romane a 
unor teritorii getice din nordul Dunării, de jur împrejurul depresiunilor intra-carpatice din 
estul Transilvaniei, marchează străvechi puncte de observaţie ale unor drumuri astăzi 
dispărute ori elemente de apărare și prestigiu ale reședinţelor unor căpetenii din vechime. 
Incinte de pământ sau piatră, uneori ansambluri complexe de ziduri, terase, turnuri și 
bastioane, au ajuns să fie cunoscute în diferite locuri din Depresiunile Brașov, Târgu 
Secuiesc sau Ciuc, încă din secolul XIX. Cu alte cuvinte știm de peste două secole că în 
pofida elementului etnic majoritar vorbitor de maghiară, în acest areal avem suficiente 
dovezi ale locuirii din cele mai vechi timpuri de către elementul băștinaș majoritar al 


României. 


Deși unele au beneficiat de cercetări arheologice mai intense, mai sunt încă situri care nu 
mai pot fi localizate în teren sau despre care se știe foarte puţin. Numărul semnificativ de 
situri fortificate, în ciuda climatului aspru și reliefului dificil, este dovada funcţionării 
estului Transilvaniei, și mai ales, a depresiunilor intra-montane din această parte a 
Carpaţilor, ca spaţiu de trecere — poartă între lumea danubiano-pontică și cea central- 


europeană, ce trebuia apărată sau unde se putea controla tranzitul comercial și militar. 


Această geografie specială a fost exploatată în mod repetat dea lungul timpului, nu doar 
pentru epocă getică, dar și mai timpuriu (eneolitic, epoca bronzului, prima epocă a fierului) 
ori mai târziu (perioadă medievală). Nu este de aceea întâmplător că multe dintre siturile 
fortificate de geţi sunt reutilizări ale unor situri întărite mai vechi sau sunt, la rândul lor, 


I te ulterior de cetățui medievale. 


În timp ce comunităţile sudice se consolidează, iar aristocrația militară getică se afirmă ca 
o forţă politică de prim ordin, în Transilvania comunităţile nu se manifestă în forme 
elevate, ba mai mult ele se confruntă cu stăpânirea scyţior agatârși, iar mai apoi cu cea 
celtică. Abia din a doua jumătate a sec. II î.Hr. asistăm la o creștere semnificativă a 
numărului așezărilor pentru ca pe parcursul sec. | î.Hr. — | d.Hr. centrul de greutate să se 
mute în aria intracarpatică, moment din care se poate vorbi de o adevărată explozie 


demografică și economică. 


Situaţia respectivă este relevantă și în estul Transilvaniei. Astfel, urmărind apariţia și 
evoluţia așezărilor nefortificate, se constatată procentul scăzut al celor care erau în 
funcţiune în sec. III — II î.Hr. (17 = circa 8%), urmat de o creștere ușoară în ultima jumătate 
a sec. II î.Hr. (25 — 12%) și de o majoritate covârșitoare (68 - 80%) a celor existente în sec. 


î.Hr. — I d.Hr. 


S-a constatat, de asemenea, că numai în câteva locuri se poate vorbi de o continuitate de 
locuire pe toată perioada celor patru secole (Cernat-"Dâmbul Bisericii” și "Pământul lui 
Robert”, Cetăţuia-"Cariera de lut”, Reci-"Telek”, Rugănești-"Grădina Mare de Sus”, Sfântu- 
Gheorghe-"Bedehaza”, Sântimbru-"Pomii-Verzi” și Turia-"Cimitirul Catolic”), majoritatea 
așezărilor din ultima fază, sec. | î.Hr. — | d.Hr., fiind nou întemeiate. În ce măsură acestea 
erau formate dintr-o populaţie locală, (mutată ca urmare a sporului demografic, a 
dezvoltării economice, a roirilor etc.) sau din nou veniţi, atrași de calităţile geografice ale 


zonei sau dislocaţi din alte ţinuturi, este greu de spus. 


Putem presupune, bazându'ne pe piesele descoperite și a căror analogii se găsesc, (uneori 
până la identitate) în siturile getice din Moldova centrală și de sud (Brad, Poiana, Răcătău, 
Barboși etc.), că o parte a populaţiei a venit de acolo, dar, tot așa de bine, unele din aceste 


materiale puteau ajunge în estul Transilvaniei și pe calea schimburilor comerciale. 


În sec. II î.Hr. bastarnii distrug o parte din așezările deschise, dar mai ales fortificațiile 
getice din jumătatea nordică a Moldovei (precum cele de la Stâncești-Botoșani, Moșna, 
jud. lași, Cotnari-Cătălina sau Bunești) ducând la o puternică dislocare de populaţie. 
Posibil ca o parte a acesteia să fi trecut Carpaţii și să se fi așezat în ţinuturile estice ale 
Transilvaniei. Un alt posibil motiv al migrării populaţiei extracarpatice în interiorul arcului ar 
putea fi și acela al diferitelor evenimente politice care au avut loc pe parcursul sec. | d.Hr., 
evenimente în urma cărora se constată un real regres demografic atât în Muntenia cât și în 


sudul Moldovei. 


Prin urmare există temeiuri istorice care să ne conducă spre un presupus aport 
demografic în ţinuturile din estul Transilvaniei, doar că la acest stadiu al cercetărilor este 
greu de dovedit. Sigur este faptul că, începând din a doua jumătate a sec. II î.Hr., aici se 
constată o dezvoltare economică și demografică fără precedent. În plan politic aceasta 
corespunde cu încetarea dominaţiei celtice în Transilvania, urmată de acea "incrementa 
Dacorum per Rubobosten regem” amintită de Pompeius Trogus, iar în cel economic cu 
începuturile exploatării și prelucrării minereurilor de fier și cupru din Depresiunile Ciuc, 
Baraolt, Târgu Secuiesc și din zonele Vlăhiţei. La acestea se adaugă, cu siguranţă, 


exploatările de sare de la Praid, Sovata, Sânpaul și Mărtiniș. 


Ca urmare, asistăm la o comasare a așezărilor în sectoarele bogate în resurse minerale. 
Terenurile, alese cu grijă, leau permis practicarea, pe lângă minerit și “siderurgie” și a 
celorlalte ocupaţii sau meșteșuguri tradiţionale, necesare oricărei comunităţi: cultivarea 
pământului, creșterea animalelor, vânătoarea, pescuitul, olăritul și nu în ultimul rând 


comerţul. 


Ținuturile estice ale Transilvaniei cunosc pe lângă o dezvoltare economică și demografică 
deosebită și un rol politic aparte, fapt demonstrat de numărul mare de fortificaţii care s'au 


I ci, peste 35 de cetăți și așezări fortificate. Deși se presupune că formațiunea 


politică a lui Oroles ar fi stăpânit zona Carpaţilor Orientali, cercetările arheologice sumare, 
de până acum, nu ne permit să datăm nici o cetate pe parcursul sec. IIl — prima jumătate e 
sec. [| î.Hr., cum ar fi îndreptăţit să fie. Primele fortificaţii pot fi datate doar la sfârșitul sec. 
II și începutul sec | î.Hr., odată cu înmulţirea așezărilor civile și a creșterii puterii armate a 
uniunilor de triburi. Acestea, amplasate cu precădere în zonele bogate în minereuri de fier 
(Biborţeni, Jigodin II, III, Ciceu, Racu |, II, Covasna etc.), își vor continua existenţa și în 


deceniile următoare. 


Pe parcursul sec. | î.Hr. — | d.Hr. numărul fortificațiilor sporește, (Cernat - "Vârful Ascuţit”, 
Bădeni, Praid, Sânzieni - Perka”, Mihăileni, Șoimușul Mare, Leliceni, Odorheiu Secuiesc, 
Porumbenii Mari, Ghindari, Sândominic, Valea Seacă, Zetea etc.), menirea lor fiind de acum 
atât de supraveghere a zonelor importante din punct de vedere economic, de asigurare a 
condiţiilor favorabile practicării comerţului și trecerii caravanelor cu mărfuri, cât și de 


barare a accesului spre capitala statului dac, Sarmigetuzo. 


Proiectul cultural "ZBOR (Ziduri, Bastioane, Orașe, Ruine). Mai aproape de cetăţile dacice 
din estul Transilvaniei”, cofinanțat de Administraţia Fondului Cultural Naţional (AFCN), este 
aproape de final. Iniţiatorii au lansat Atlasul digital care are ca scop prezentarea, în 
premieră, a fortificațiilor getice din estul Transilvaniei, publicului regional precum și 


turiștilor care vizitează staţiunile balneare de la Covasna, Tușnad, Băile Figa și Vâlcele. 


Deși platforma online se află încă în lucru, aceasta conţine deja o parte consistentă din 
informaţiile pe care realizatorii și le'au propus să le prezinte în cadrul proiectului. Atlasul 
digital cuprinde o hartă interactivă, un catalog cu siturile fortificate, care momentan 
conţine doar acele situri cuprinse în proiectul AFCN, trimiteri bibliografice, imagini aeriene 
și reconstituiri artistice, iar realizatorii platformei lucrează la traducerea paginii web, și la 


q filmări pe care cei interesaţi le vor putea accesa ulterior. 


Scopul principal constă în prezentarea în premieră a cel puţin 12 cetăţi getice din estul 
Transilvaniei, prin intermediul aerofotografiilor, filmărilor de la joasă altitudine, a 
modelărilor tridimensionale de teren și structuri arheologice, ce vor fi la final integrate 
într'un tur virtual disponibil în mediul online, în site-ul web care va conţine, pe lângă atlasul 
de hărţi digitale interactive, explicaţii în limba română, maghiară și engleză, dar și întro 
expoziţie itinerantă de postere. Materialul multimedia-tur virtual ar urma să prezinte o 
sinteză esenţială a rezultatelor unor cercetări arheologice mai vechi, dar și a celor mai noi. 
În cadrul proiectului vor fi prezentate cetăţi și așezări dacice precum cele de la Jigodin, 
Leliceni, Merești, Bădeni, Racu, Bixad, Olteni, Cernat, Covasna, Boroșneu Mic, Saciova, 
Sânzieni, și Racoș, iar expoziţia va fi itinerată în municipiul Miercurea Ciuc, orașul Covasna 
și comuna Vâlcele, satul Araci. Sigur că relieful actual nu mai este relieful și peisajul antic 
sau preistoric, dar există o strânsă legătură între acestea și este primul pas. Pentru unele 
dintre aceste cetăţi, mai exact pentru acelea despre care avem suficiente date și informaţii 
solide, științifice, o să încercăm să propunem și unele reconstituiri. 

Valoarea culturală și importanţa patrimonială a sistemului de fortificaţii ridicat de către 
geţi la marginea depresiunilor sau în inima munţilor din estul Transilvaniei sunt cunoscute 
în mediul academic de mult timp. Cu toate acestea, potrivit iniţiatorilor, multe dintre aceste 
cetăţi nu sunt încă precis localizate, iar evoluţia rapidă a proiectelor de dezvoltare 
teritorială și a reţelelor de utilităţi ar putea duce la distrugerea și pierderea integrală a 


unora dintre monumente. 


Privite de sus, siturile arheologice, în special unele atât de dificil de atins ca cetăţile getice 
din estul Transilvaniei, își dezvăluie logica ocupării spaţiului, anvergura și frumuseţea. 

Imaginile aeriene nu sunt însă doar niște «poze frumoase», ci instrumente de studiu pentru 
arheologi care le folosesc pentru a detecta structuri arheologice necunoscute sau pentru a 


crea modele digitale ale reliefului prin tehnici fotogrammetrice. 


C „Cernat — Vârful Ascuţit 


Localizare: la nord de fosta localitate Cernatul de Sus, județul Covasna, în punctul Vârful 


Ascuţit/ Hegyes. 


Relief: Un promontoriu de formă triunghiulară, ușor arcuit spre vest, desprins dintre 
dealurile înalte ce separă Depresiunea Târgu Secuiesc de Depresiunea Sfântu Gheorghe, 
înconjurat pe laturile de est și vest de două văi înguste: Valea Mare și Pârâul Rupt. 
Promontoriul se continuă relativ plat, mai întâi spre nord și apoi spre vest, ca un drum de 
culme ce ajunge în punctul Cetatea Comorii, la o depărtare de doar 8 km spre vest. În 
acest loc se află o mare incintă de pământ (cu zid de piatră legată cu pământ?) de dată 
nesigură. De aici drumul de culme cobora spre trecătoarea de la Olteni unde se află 


fortificaţii din diferite epoci. 


1. Vedere spre nord, 2. Vedere spre sud, 3.Vedere spre nord 
Aspect: Partea superioară a dealului Vârful Ascuţit este împărțită în trei segmente: 


1 — extremitatea aflată spre sat, spre sud-est, este mai îngustă și mai stâncoasă; 


2 — cea îndreptată spre turnul medieval vizitabil Ika Vára, aflat pe un deal vecin, este mai 
largă, plată, dar și mai înaltă, fiind împrejmuită pe pantele nordice, estice și vestice de 


valuri de pământ; 


3 — între cele două capete anterior descrise se află o șa largă, mai coborâtă ca altitudine, 
pe care se văd urmele săpăturilor lui Zoltán Szekely, precum și ale unei împrejmuiri 


rectangulare marcată de un mic val de pământ — cu funcţionalitate și datare neclară. 


Faţă de valea din vest platoul în partea șeii se ridică cu 40 m și faţă de valea aflată la est — 


cu 64 dem. 


1. Vedere spre nord — şaua, 2. Vedere spre nord, 3. Vedere spre sud, 4. Profil altimetric 


general al sitului, 5. Terasa antropică de pe latura estică 


Fortificaţie: pe marginile promontoriului, în special pe latura estică și nordică, se observă 
sistemul de fortificaţie format din val și șanț, precum și ceea ce pare a fi o terasă 
antropică, pe latura estică. Pe latura estică valul este dublu. Suprafaţa închisă de 
fortificaţie măsoară cca 10 ha. Fragmentele ceramice vizibile la suprafaţă în compoziția 


ir ntelor valuri aparţin primei vârste a fierului. 


1. Fortificația dublă pe latura estică, 2. Fortificația dublă pe latura estică, 3. Fortificația 


dublă pe latura de est, 4. Valul pe latura nordică 


Istoricul cercetărilor: Zoltân Szekely (1969) a cercetat 4 locuinţe de epocă getică într'o 
poziţie necunoscută pe suprafaţa sitului. Nu este exclus ca săpăturile acestea, așa cum 
arată modelul digital al terenului să fi fost executate în zona de șa a sitului. Aceste 
locuinţe se aflau aproape de suprafaţă, la adâncimea de 25 cm, fiind foarte puţin adâncite, 
având formă pătrată, dimensiuni 4 x 4 m, și vetre de foc în colţ (de formă ovală, diametru 
aproximativ 1 m, înconjurate de pietre). Din inventarul acestor locuinţe sunt amintite 
fragmente de vase ceramice lucrate cu roata sau cu mâna, fibule cu resort spiralic și două 
monede de argint — imitații locale după drahmele lui Alexandru Macedon. După V. Crișan 
(2000, p. 30) ceramica se datează în special în perioada secolelor | î.Hr. = | d.Hr, dar și în I 


î.Hr. 


Fibule descoperite de Z. Szekely în locuinţele de epocă getică clasică săpate pe Vârful 


Ascuţit 


Planul unei locuinţe săpate de Z. Szekely la Cernat Vârful Ascuţit 


Pe dealurile din jurul localităţii Cernat s'au făcut în decursul timpului numeroase 
descoperiri de materiale de epocă getică clasică, cele mai importante fiind așezările 
cercetate de Szekely din punctele Pâmântul lui Robert și Dâmbul Bisericii. Un tezaur de 
denari romani republicani și imperiali (1 kg) a fost descoperit pe teritoriul localităţii într'un 


punct necunoscut în 1941 (Bucur Mitrea, SCIV 20-2, 1969, p. 166). 
Cetatea Zânelor, Covasna 


Potrivit unei legende, cetatea de la Covasna ar fi fost ultimul refugiu al regelui Decebal, iar 
potrivit alteia, aici ar fi ascunsă o importantă comoară, dar specialiștii nu pot confirma 


încă acest lucru. 


Localizare și relief: Dealul Cetăţii este situat între Pârâul Cetăţii și Pârâul Mișca, la o 
altitudine peste nivelul mării de aproape 930 m. Dealul Cetăţii este înconjurat din trei părţi 
de piscuri mai înalte, precum vârful Dolomir, Poarta Vânturilor, Timsos sau Copoţ, toate 
depășind 1300 de m. Aceste piscuri închid ca o cunună Dealul Cetăţii, păstrând totuși o 
bună vizibilitate spre nord și nord-vest. Din punctul maxim de altitudine se vede o bună 
parte din Depresiunea Brașovului, respectiv sectorul Târgu Secuiesc și valea Pârâului 
Negru. Vizibilitatea este mult mai bună de pe Dealul Copoţ situat la vest, cuprinzând Ţara 
Bârsei (zona Brașovului), Munţii Bodoc, limita sudică a Munţilor Harghitei (zona Tușnad) și 
Munţii Nemira. Pantele de est și nord-est ale Dealului Cetăţii coboară abrupt în valea 
Mișcăi, în timp ce terenul coboară mai lin spre sud, unde se află și o șa de legătură spre 
culmile învecinate. Suprafaţa amenajată de către geţi pe Dealul Cetăţii este de circa 
30.000 mp, incluzând aici o acropolă și cel puţin șase terase (numerotate convenţional cu 


cifre romane, de la I la VI). 


Amenajarea la o asemenea scară s'a făcut cu un efort considerabil și de durată. În 
principiu s'a săpat în apropierea pantei iar pământul rezultat a fost împins către margini, 
suprafaţa rezultată fiind îndreptată. În acest fel s'a lărgit spaţiul pe care se putea ulterior 
construi. Geţii au preferat să sape până la stâncă, pe care au nivelat'o și peste care au pus 
apoi un strat consistent de pământ cel mai adesea amestecat cu sfărâmătură de stâncă 


pentru o mai bună stabilitate. 


Vedere a terasei Il spre vest în 2015 


Cronologie: Prima fază de amenajare a sitului a început cândva în sec. Il î.Hr. Situl a fost 
distrus pe parcursul sec. | î.Hr., a fost apoi refăcut și lărgit. La începutul sec. Il d.Hr., 


activităţile în sit încetează. 


Istoricul cercetărilor: Atrași de mirajul aurului dar și de tainele vestigiilor din vârful 
muntelui, Cetatea Zânelor a fost “investigată” dea lungul timpului de numeroși căutători de 


c urmele trecerii lor fiind vizibile și astăzi. În acest context, tradiţia locală face 


referire la un oarecare Csutak Samu care, săpând în cetate, ar fi găsit un măr, o cruce de 


aur, lanţuri și ciocane de fier pe care le'ar fi trimis muzeului din Cluj. 


Vedere a terasei || spre vest în 2016 


Un altul, Csoma Laci, a găsit în urma unor săpături în cetate monede și alte obiecte pe 
care le'a predat de asemenea muzeului clujean. Astfel de evenimente, probabil mai 
numeroase, nu pot fi însă verificate. Nici una dintre piesele descoperite de cei doi nu a 
ajuns de fapt la muzeul din Cluj. Legendele și monumentalitatea vestigiilor iau atras și pe 
erudiţii epocii moderne. Pe la mijlocul secolului al XIX-lea, cărturarul secui Orbán Balázs a 


aji'” - ne Dealul Cetăţii pentru a se documenta, pregătind pentru publicare lucrarea "A 


szekeyfOld leirasa”. Cu această ocazie a descris Dealul Cetăţii, a măsurat zidurile, terasele, 
poarta, drumul de acces și a cules câteva fragmente ceramice de vase barbare, din pastă 


grosieră, arse negru sau cenușiu. 


Dealul Cetăţii vedere spre NV 


"Din dealul comun în formă de semicerc, pornesc două pâraie numite Pârâul Miska și 
Pârâul Cetăţii — Varpatak printre care se ridică Dealul Cetăţii. Acesta, înalt de 3000 de 
picioare, are pantele abrupte, aproape verticale. Numai pe latura sudică există o șa, pe 
unde urca și drumul cetăţii tăiat în stâncă, pe care am urcat și noi cu destulă greutate până 
pe vârf. Dealul are un platou de mici dimensiuni. Pe marginea acestui platou se află 
zidurile cetăţii, păstrate până astăzi pe o înălţime de câteva picioare. Aceste ziduri 

îr ară platoul în formă de cerc, formând o fortificație rotundă cu un diametru de 45 de 


p „easta este numai fortificația interioară, ea fiind înconjurată de alte două ziduri; al 


doilea zid, păstrat și el pe o înălţime considerabilă, se află pe marginile abrupte ale 
dealului, la 25 de pași de primul, și încercuiește muntele paralel cu primul; în sfârșit, al 
treilea zid înconjura dealul la 30 de pași de zidul al doilea. Ultimele două ziduri — pe baza 
principiului economisirii observate și la alte cetăţi — se opreau pe latura nordică verticală”, 


Orbán Balázs, 1869, p. 154 - 155. 


Presupunând că este o veche cetate secuiască, Orbán Balázs apreciază amplasarea 
strategică de excepţie și o aseamănă cu un adevărat cuib de vulturi care, înainte de 
inventarea armelor de foc, putea să reziste în faţa oricărui inamic. Primele săpături 
arheologice s'au desfășurat în anii 1942-1943 sub conducerea arheologul clujean 
Alexandru Ferenczi. Rezultatele cercetărilor nu au fost însă publicate detaliat, Alexandru 


Ferenczi pierzându și viaţa în timpul războiului. 


Dintr'un articol informativ, apărut în presa vremii, rezultă că pe acropolă a fost descoperită 
o locuinţă construită din bârne groase de lemn prinse cu piroane de fier de până la 1 m 
lungime. În zona locuinţei și în interiorul acesteia au fost descoperite bucăţi mari de 
lipitură de lut, numeroase vase ceramice, o statuetă romană precum și două fibule, una de 
bronz și o alta de argint. Cetatea, menţionează Alexandru Ferenczi, era formată dintr'o 


acropolă și trei terase, toate înconjurate cu ziduri de piatră, late de peste 3 m. 


Dealul Cetăţii vedere spre NV 


Artefactele descoperite pe acropolă și pe terase lau determinat pe Alexandru Ferenczi să 
atribuie cetatea geților (sec. | î.Hr. = I d.Hr.) și nu secuilor, așa cum o făcuse Orbán Balázs. 
El amintește însă și urme de locuire mai vechi, getice, din prima epocă a fierului (sec. VIII- 
VI î.Hr). O parte din materialele descoperite se află depozitate la Muzeul Naţional de 
Istorie a Transilvaniei din Cluj-Napoca, cu excepţia statuetei și a fibulelor amintite ca fiind 
de  "erite pe acropolă. Aflând de descoperirile lui Alexandru Ferenczi de pe Dealul 


l sonstantin Daicoviciu împreună cu un colectiv numeros de arheologi a organizat o 


scurtă campanie de săpături la Covasna în anul 1949. Cercetările sale au confirmat 
afirmaţiile lui Alexandru Ferenczi, raportul arheologic evidențiind asemănarea cetăţii de 


aici cu cele din Munţilor Orăștiei, zona capitalei Regatului Getic, Sarmizegetusa. 


Dealul Cetăţii vedere spre NE 


În anul 1968 săpăturile arheologice au fost reluate de către Zoltân Szekely de la muzeul 
din Sfântu Gheorghe. Acesta a săpat o secţiune de peste o sută de metri, cuprinzând 
acropola și primele două terase. În acest fel a putut mai bine estima dimensiunile cetăţii și 
ale zidurilor de piatră. Concluziile sale au surprins lumea științifică, autorul descria o 
cetate cu foarte multe elemente de fortificare, unele de dimensiuni impresionante precum 
zidul terasei a Il-a cu o lăţime de 8,80m. Fără a se deplasa la faţa locului pentru a se 
convinge de afirmaţiile lui Zoltân Szekely, majoritatea arheologilor au tratat cu neîncredere 
descoperirile de pe Dealul Cetăţii. S'a considerat că era nefiresc ca o cetate getică să aibă 
asemenea dimensiuni, atâtea ziduri și mai ales atât de mari. Astfel, descoperirile lui Zoltân 
Szekely au fost ignorate în epocă. A fost nevoie de o catastrofă naturală pentru ca cetatea 


de la Covasna să revină în atenţia cercetătorilor. 


Dealul Cetăţii vedere spre vest 


În noiembrie 1995 o vijelie puternică a smuls din rădăcini copacii de pe Dealul Cetăţii, 
dezvelind porţiuni de ziduri și complexe de locuire. Ca măsură urgentă s'a impus 
supravegherea curăţării și exploatării masei lemnoase pentru a preveni alte posibile 
distrugeri ale vestigiilor arheologice. De asemenea s'a propus începerea unor cercetări 


ar "gice pentru a salva patrimoniul expus intemperiilor. Ca urmare, în anul 1998 au fost 


reluate săpăturile arheologice de către Viorica Crișan și Valeriu Sîrbu în Cetatea Zânelor, 
săpături care continuă neîntrerupt până astăzi, colectivului adăugându'i'se pe parcurs și 


alţi membrii, precum Paul Pupeză. 


Imagini cu Zidul terasei 1Z, Bastionul de pe terasa II văzut de pe Terasa III, Latura sudică a 
bastionului de pe Terasa II, Zidul de pe terasa III adosat bastionului, Zidul de pe terasa II și 
bastionul, Latura nordică a bastionului, Bârne carbonizate căzute în exteriorul bastionului 
pe terasa II, Fundaţia bastionului, Zidul terasei 1 paramentul exterior, Zidul de pe terasa II, 


Zidul acropolei și Colţul NE al bastionului de pe Terasa II 


Zidurile: Atât platoul superior cât și restul teraselor au fost împrejmuite cu ziduri din piatră 
Acestea, pe lângă protecţie susțineau pământul adăugat pentru extinderea teraselor. 
Lungimea totală a zidurilor depășește 700 m. Acestea erau îngropate în pământ pe o 
adâncime de 0,65 - 0,70 m pentru o mai bună stabilitate. La ridicarea zidurilor s'a folosit 
piatră locală, sumar făţuită, lemn și lut. Pietrele erau așezate mai întâi pe două șiruri 
(paramente) dispuse paralel, la o distanţă care variază de la un zid la altul. Pietrele din 
aceste șiruri au fost alese cu grijă, latura cea mai dreaptă fiind orientată spre exterior. 
Spaţiul dintre cele două șiruri era ulterior umplut cu pietre (emplecton). Lutul a fost folosit 


ca liant. 


Pai 
Latura sudică a bastionului de pe Terasa ll, imagine mărită din 2004 


În unele sectoare de zid s'au păstrat urmele unor bârne patrulatere din lemn dispuse 
transversal; acestea legau paramentele conferind structurii mai multă stabilitate. Astfel de 
zi? “uteau atinge înălţimi de 3-5 m. Cât de înalte au fost zidurile însă este greu stabilit 


Cc „itate, acestea păstrându'se astăzi doar pe 1-1,50 m. Grosimea variază în jurul a 2 


m, dar în situaţiile de pantă foarte abruptă sau acolo unde se rezolva o problemă tehnică 
— de exemplu unirea zidului din terasa III cu peretele bastionului de pe terasa II grosimea 


putea să fie și dublă. 


Capac sec. | î.Hr. — | d.Hr. descoperit pe T1 în S1, piesă din inventarul Muzeului Naţional al 
Carpaţilor Răsăriteni Sf. Gheorghe (Nr. Inv. 5871) imagine din "Dacii din Curbura 
Carpaţilor”. Catalog de expoziţie 2009 


Săgeată din fier sec. | d.Hr. descoperită pe TII în S7E, piesă din inventarul Muzeului 
Naţional al Carpaţilor Răsăriteni Sf. Gheorghe (Nr. Inv. 13137) imagine din "Dacii din 
Curbura Carpaţilor”. Catalog de expoziţie 2009 


1. Ataş din bronz sec. Il — | î.Hr. descoperit pe TII în colțul de SE al bastionului, (Nr. Inv. 
5871), 

2. Aplică din bronz sec. | d.Hr. descoperit pe TII în S7G, 

3. Mărgea sec. | î.Hr. descoperită pe TII în S7E, (Nr. Inv. 13133), 

4. Fibulă de tip Nauheim sec. | î.Hr. — începutul sec. | d.Hr. descoperită pe TII în S7H, 

5. Fibulă lunulă prima jumătate a sec. | d.Hr. descoperită pe TII în S7G, 6. Fibula sec. | d.Hr. 
descoperită pe TII în S7C, 

7. Fibulă puternic profilată sec. | — prima jumătate a sec. II d.Hr. descoperită pe TII în S7C, 
8. Țintă din argint sec. | d.Hr. descoperit pe TIII în S7G, piese din inventarul Muzeului 
Naţional al Carpaţilor Răsăriteni Sf. Gheorghe, imagini din "Dacii din Curbura Carpaţilor”. 


Catalog de expoziţie 2009 


Citiţi și: HARGHITA-COVASNA GETICĂ: 200 DE AȘEZĂRI, 34 DE CETĂȚI ȘI PESTE 30 DE 
TF” *'RE GETICE 


Ji  .„ Câmpul Morii 


Localizare: pe malul drept al Oltului, în punctul cel mai îngust al defileului Oltului de la 


Jigodin-Băi; denumiri: Jigodin |; Dealul Morii. 


Relief: un bot de deal cu pante line spre est și sud și abrupte spre vest și nord, ridicat cu 50 
deasupra Oltului care curge chiar pe la poale, pe latura nordică; localizat la extremitatea 
estică a dealurilor înalte cu fundament eruptiv ce fac parte din Munţii Harghita. Platoul 
superior are o formă neregulată, cu axul lung orientat NE-SV și cu o înclinaţie generală a 
reliefului spre est. Accesul pe sit se făcea, cel mai probabil ca și astăzi, pe o șa lină aflată 
în partea de sud a platoului, șa ce cotește spre vest, spre baza dealului. Un zid de piatră 
neprelucrată legat cu pământ închidea complet platoul pe toate laturile. Suprafața închisă 


de incintă măsura cca. 0.34 ha. 


Vedere spre nord-est, panoramă 180. Șaua de acces ocupată de case de vacanţă. 


Istoricul cercetării: Situl intră alături de celelalte două fortificaţii de la Jigodin în atenţia lui 
Orbán Balázs, și apoi a lui Alexandru Ferenczi. Primele săpături sunt făcute de colectivul 
condus de Mihai Macrea în 1950. Săpături sistematice au fost executate cu întreruperi 
începând cu 1980 (Ann Dodd-Opriţescu, Szâcs János, Zoltán Szekely). Cele mai recente 
săpături sunt conduse de Viorica Crișan, ultimele două campanii de cercetări fiind cele din 


1998 și 2000. 


În 1997 situl a fost grav afectat de instalarea neautorizată a unei antene de 
telecomunicaţii ocazie cu care jumătate din platou, stratul de cultură și zidurile de incintă 
de pe laturile vestice și nord-vestice au fost nivelate cu buldozerul și împinse pe pantele 
abrupte ale dealului. Cantități însemnate de materiale au fost descoperite în pământul 

e +, Peste latura sud-vestică a fortificaţiei și pe șaua de acces s'au construit în 


L două decenii case de vacanță. 


Fortificația: zidul, de 2.5 m lățime, a fost construit din blocuri de piatră neprelucrată, de 
origine locală, foarte probabil exploatată chiar din sit, de forme și mărimi diferite, legate cu 
pământ umed, bătătorit. În funcţie de terenul pe care a fost amplasat, de natura stâncii din 
fundament și de înclinația pantelor, constructorii din vechime și'au adaptat tehnica de 
fundare și stabilizare. Pe latura sud-vestică cercetările au pus în evidenţă faptul că zidul a 
fost fixat într'un șanț cu profil în V, săpat iniţial în fundamentul stâncos al dealului. Șanțul 
de fundaţie, adânc de 1.20 m, a fost umplut cu piatră mărunțită și pământ bătătorit pentru 
a forma o suprafaţa plană, o platformă pe care s'au așezat pietrele din zid. Pietrele mai 
mari și cu feţe mai regulate au fost alese pentru a forma feţele zidului, cele mai mărunte 
fiind așezate în zona centrală, în emplecton. Datorită distrugerii în timp a zidului acesta a 
ajuns să se păstreze sub forma unui val de pământ cu miez de piatră, pe alocuri înalt de 
doar 40 cm. Pe latura nordică unde stânca a fost relativ plană, nu s'a mai săpat șanț de 
fundaţie, pietrele zidului fiind așezate direct pe stâncă și fixate într'un strat de lut galben. 
Pe exterior, faţa zidului a fost susţinută de un rambleu de piatră mărunțită fixat într'o 


treaptă săpată la exteriorul zidului de incintă. 


Stratigrafie și cronologie: pe platou, în apropierea zidurilor, sub stratul de humus de 20-25 
cm grosime se află stratul arheologic, gros de 40-50 cm, de culoare cenușie. Deși nu s'a 

evidenţiat decât un singur nivel, cel corespunzător perioadei getice (sec. | î.Hr. = 1 d.Hr.), în 
alveolări sau descoperit și materiale mai vechi din prima vârsta a fierului specifice Culturii 


Gâva. 


Cultura Gâva a fost o cultură hallstattiană timpurie răspândită în NV României, NV 
Ungariei, SE Slovaciei, în N. Republicii Moldova și Ucrainei Transcarpatice. Este 
considerată unul din primele centre ale complexului hallstattian timpuriu, caracterizat prin 
ceramică neagră, lustruită și canelată. Cel mai probabil este vorba de o evoluţie a culturii 
C `i, o cultură materială din epoca bronzului (secolele XIX-XIII î.Hr.), denumită după 


n comunei Otomani, judeţul Bihor, unde au fost descoperite primele așezări. A avut o 


arie de răspândire mare, cuprinzând nordul Crișanei, bazinul inferior al Someșului, Câmpia 
Tisei și estul Slovaciei. Tipice pentru această cultură sunt ceșcuţele cu toartă, strachinile 
și vasele pântecoase cu gât cilindric și margine evazată. Prelucrarea bronzului a cunoscut 
o dezvoltare înfloritoare, în special la confecţionarea armelor, prevăzute cu ornamente 
realizate artistic. 

Riturile variază pe parcursul celor trei etape caracteristice: incineraţia, înhumare în poziţie 


chircită (ca în poziţia fetală), în faţă și revenirea la incineraţia specifica fazei |. 


Primele propuneri de periodizare ale culturii Gâva au distins două faze (Gâva | și II), prima 
fiind datată în Ha A1 pe baza descoperirilor de obiecte de bronz din așezarea de la 
Nagykálló 

- Telekdomb, în vreme ce faza Il a fost datată în perioada Ha A2 -B1, pe baza tiparelor 
fragmentare descoperite în așezărilede la Prügy și Poroszló. 

Periodizarea avansată de T. Kemenczei a înregistratobservaţii critice, formulate de M. 
Vicze și mai ales, de G. Szabó, care a preferat să utilizeze denumirea de Proto-Gâva pentru 
descoperirile din perioada Bz D - Ha A1 și să propună o prelungire a culturii până la nivel 
de Ha B2-B3. Pentru descoperirile din nord-vestul României |. Nemeti a utilizat sistemul 
propus iniţial de T. Kemenczei, în schimb pentru teritoriul Transilvaniei propriu- 

zise a lipsit un consens în ceea ce privește periodizarea și cronologia culturii Gâva, fazele 
acesteia căpătând diferite denumiri regionale (Mediaș-Reci,Reci II-Cernatu) generatoare de 


confuzii, așa cum corect observa A. László. 


Acest lucru, ca și descoperirile de materiale ceramice getice mai vechi, specifice secolului 
II î.Hr. în poziţie secundară, alături de alte materiale din prima vârstă a fierului, pe pantele 
vestice ale dealului, sub pietrele prăbușite din zid, sugerează că la momentul ridicării 


zidului, cândva în secolul | î.Hr., platoul a fost nivelat, iar urmele anterioare de locuire au 


fost împinse pe pante. Descoperirile mai semnificative datează din secolul | d.Hr. Situl a 
funcționat până în preajma războaielor de cucerire ale romanilor, fiind distrus printr'un 


incendiu — cu această ocazie ori imediat ulterior acestora. 


Planul sitului: Piese de metal (sec. | î.Hr. = I d.Hr.) descoperite la Jigodin | 


Ateliere de prelucrare a metalelor: pe latura sudică a platoului și pe șaua de acces au fost 
descoperite de-a lungul timpului mai multe locuinţe de suprafaţă, rectangulare, cu 
dimensiuni variate (L4: 5 x 4 m, L5: 3.5 x 4 m) al căror inventar (creuzete, zgură, minereu 
de fier, nicovale) sugerează că în interior se prelucrau metale. Ele au fost denumite 


«locuinţe atelier». Erau prevăzute cu vetre mari amenajate cu pietre, îndelung folosite. 


Locuinţa-atelier (L4), cercetată în 1998 și 2000, a fost construită pe talpă de piatră, din 
bârne de lemn și împletitură de nuiele amestecată cu lut. Cel puţin alte două construcţii au 
fost distruse în momentul amplasării antenei de telecomunicaţii în 1997. Aceste ateliere 
poartă urmele unui puternic incendiu, ele fiind distruse anterior momentului distrugerii 
zidului de incintă, deoarece pietrele din zid au fost descoperite deasupra resturilor de 


ateliere. 


Clădire cu absidă: în centrul platoului au fost cercetate parţial trei clădiri rectangulare de 
suprafaţă, construite din bârne, pe structură de stâlpi (diametru 20 cm, fixaţi în gropi de 
0.80-1 m adâncime). Cea mai mare dintre cele trei clădiri (3.6 x 7.4 m) avea latura îngustă 


absidată, marcată de gropi stâlpi și orientată spre nord. 


Cetatea lui Tiburţ, Biborţeni 


Localizare: Imediat la sud de localitatea Biborţeni (jud. Covasna) se ridică cu cca. 120 m 
deasupra văii Baraoltului un deal împădurit, într'o poziţie înaintată, dominantă, din care se 
poate supraveghea tranzitul între Pasul Hatod la est și Defileul Oltului din Munţii Perșani 
de la Racoș (Brașov) la vest. Punctul se numește Cetatea lui Tiburţ/Tiborc. Limita vestică 


a dealului este trasată de cursul pârâului Vârpatak. 


Aspect: Platoul superior, orientat SV-NE, este închis de o incintă de mari dimensiuni, de 
formă neregulată, complexă, ce urmărește conturul formei de relief. Dimensiuni 
aproximative: 280 m EV x 100m/120 m NS. Suprafață: 2.4 ha. Pantele sunt abrupte pe 
toate laturile. Accesul în incintă și legătura cu dealurile și platourile de la sud se face pe o 


unică șa îngustă, localizată în sectorul sudic al sitului. 


Fortificaţie: Astăzi incinta se prezintă sub forma unui val de pământ, încă bine 
individualizat pe marginile platoului (care nu este complet aplatizat ci prezintă un 
microrelief complex), fără șanț exterior. Săpăturile din 1948 ale lui Zoltán Szekely au 
constatat că valul reprezintă de fapt vestigiile unui zid de piatră neprelucrată legat cu 
pământ, lat de 1.2 m. Singurele materiale arheologice descoperite în săpăturile de atunci 
ale Muzeului Raional din Sfântu Gheorghe au fost de factură getică (vase lucrate cu mâna 
din pastă poroasă și la roată și decorate cu vopsea roșie). Astăzi, suprafaţa sitului este 
complet împădurită cu foioase și bine acoperită de un strat compact de frunze uscate. Nu 


se observă materiale arheologice la suprafaţă. 


Fortificația astăzi 


Istoricul cercetărilor: Cercetătorul József Benkő (1778) considera incinta ca reprezentând 
un ^^stru roman. Orbán Balázs (1868) a tăiat valul și a identificat pentru prima dată zidul 


l 1. El a interpretat situl ca fiind o cetate timpurie a ungurilor. Zoltán Székely a 


executat în 1948 cel puţin 5 secţiuni în diferite puncte ale traseului incintei, descoperind în 
toate zid de piatră legată cu pământ fără mortar. Materialele prezentate de el sunt de 
factură dacică, totuși nu rezultă din descrierea publicată (1955) dacă în poziţie secundară 
sau in situ. Deși pomenește descoperirea unui «mormânt de incineraţie» în urnă, imediat 
spatele zidului, și mai apoi — fragmente de «urne» ca fiind vase lucrate cu roata și pictate 
cu vopsea roșie, materialul publicat rămâne prea sumar pentru a trage concluzii clare 
privind datarea fortificaţiei. El consideră lipsa turnurilor și a teraselor ca fiind nespecifică 


cetăților getice cunoscute în secuime — de tipul Covasnei și cetăţii de la Zetea. 


Viorica Crișan (2000) a văzut materialul ceramic aflat în Muzeul Naţional Secuiesc din 


Sfântu Gheorghe, datându'l în perioada sfârșitului secolului II î.Hr. — | d.Hr. 


Situl merită a fi inclus într'un program de cercetări viitoare: este poziţionat într'o zonă 
strategică, așa cum sugerează și prezenţa castrului de la Baraolt aflat la 12 km vest; de 
asemenea, se află aproape de centrul rezidenţial getic de la Racoș; tehnica de construcţie 
a zidului și lipsa șanțului exterior sunt mai degrabă elemente specifice fortificațiilor getice 


decât medievale. Pe de altă parte, forma incintei și dimensiunile ei sunt neobișnuite. 


Alte descoperiri arheologice de epocă getică clasică în zonă: La 2 km nord de Biborţeni, pe 
valea râului Baraolt, pe malul său stâng, Szekely a cercetat, pe o movilă de pământ, în 
urma înștiinţării primite din partea unui localnic ce folosea locul drept nisipărie, un 
complex de epocă getică clasică (o groapă cilindrică de 1.5 m adâncime) ce a conţinut 
fragmente de ceramică neagră lucrată cu mâna provenind de la fructiere (vase cu suport), 
fragmente de ceramică lucrată la roată și pictată cu vopsea roșie, dar și un maxilar uman 
și cenușă. Tot aici, localnicul găsise anterior un schelet uman, la adâncimea de 1.8 m, 


orientat E-V, iar lângă el mai multe vase întregi. 


Cetatea Păgânilor — Racu 


Cetatea Păgânilor (Pogânyvâr ) din Racu a fost o fortificaţie încă din Epoca Fierului-La 
Tene secolul 1, având un rol defensiv, dar a fost locuită și în Evul Mediu Timpuriu. În 
Europa Centrală epoca fierului se împarte în două mari perioade: cultura Hallstatt (HaC și 


D) și cultura La Tène (începând cu 450 î.Hr.). 
A fost demolată mai târziu de austrieci. Astăzi se pot vizita doar ruinele cetății. 


"Între pâraiele Var și Șugău se înalţă o stâncă semeaţă. În vârf mai găsim și astăzi ruinele 
uneia dintre cetăţile rabonbanilor de odinioară: Cetatea Păgână. Spune'se că rabonbanii 


și au ascuns comorile în beciul de sub cetate.” 


Localizare: la 8 km vest în linie dreaptă de localitatea Racu, judeţul Harghita, și 7 km vest 
de valea Oltului, în punctul Cetatea Păgânilor; alte denumiri: Racul Ciucului (11), Csikrâkos, 


Pogânyvâr 


Relief: o înălțime stâncoasă a Munţilor Harghita, desprinsă cu 25-30 m deasupra platoului 
deluros înalt din jur denumit Gâtul Cetăţii/ Vârnyaka (cota 1240 m). Laturile de sud și vest 
sunt abrupte. La baza pantei sudice, cu 100 de m mai jos, curge Pârâul Cetăţii/Varul. 
Platoul, relativ plan, este alungit pe direcţia SV-NE și are o suprafaţă de cca. 3100 mp. 
Drumul de acces, lat de 2.5-3 m, a fost săpat în stâncă (într'o perioadă necunoscută, 


posibil chiar de geţi). 


1. Reprezentare a sitului sec. XIX, 2. Harta topografică 1/25000, 3. Schița sitului de Al. 


Ferenczi, 4. Planul sitului și stratigrafia de Z. Szekely, 5. Planul sitului de Orban 


Aspect: situl este complet împădurit cu conifere. Pe suprafaţa platoului se văd urmele 


unor gropi de mari dimensiuni, posibil ale unor căutători de comori din vechime. 


Fortificaţie: pe marginile de nord și est ale platoului se ridică un zid (1-2 m grosime) de 
lespezi de piatră locală, neprelucrate, legate cu mortar. Acestea se închideau în colţul NE 
printr'un bastion rectangular. Suprafața închisă de ziduri măsura probabil în jur de 2000 
mp. Acestea reprezintă vestigiile unei cetăţi medievale ridicată în secolele XII-XIII, dar 
suprapun, așa cum au arătat cercetările lui Szekely, un zid mai vechi din epoca getică 


clasică. 


Zidul getic avea lăţimea de 2.5 — 3 m și a fost atestat pe laturile de nord, est și sud. 


F »ublicat de Székely reprezintă un singur nivel diferit de sterilul arheologic. 


Istoricul cercetărilor: Periegheză Al. Ferenczi. Săpături D. Kovacs (1959) și Zoltán Székely 
în 1960. Deși acesta din urmă a săpat destul de mult (conform planului de sit publicat), 
datele publicate sunt extrem de sumare. Amintește că a găsit ceramică lucrată cu mâna 
(din pastă neagră sau brună) sau la roată (din pastă cenușie) — cești cu toartă, borcane cu 


brâu alveolat, fructiere, dar și o seceră și cuțite de fier. 


1. Drumul săpat în stâncă, lăţime de 2.5-3 m, 2. Accesul pe sit de pe platoul Gâtul Cetăţii 
este în prezent amenajat, 3. Fortificația medievală pe latura nordică, vedere din interior, 4- 


6. Fortificația medievală, vedere din interior. 


Am descris până acum următoarele cetăţi și fortificaţii: Cernat-Vârful Ascuţit, Cetatea 
Zânelor-Covasna, Cetatea Jigodin-Câmpul Morii, Cetatea Tiburţ-Biborţeni, Cetatea 
Păgânilor -Racu, dar vom reveni în curând cu noi informaţii pe acest post sau unul separat, 
despre alte fortificaţii (Jigodin-Dealul Cetăţii și Dealul Cetăţii Mici, Olteni-Cetatea Fetei 
etc.), eventual vom lărgi aria și pe judeţul Brașov unde, de asemenea, se află numeroase 


cetăţi getice și despre care avem informaţii și localizări certe. 

